මීට අමාත්‍ය මණ්ඬල අනුමැතිය ඉකුත් අප්‍රේල් මාසයේ දී ලැබි තිබේ.මේ ප්‍රධාන සැලසුම් ක්‍රියාත්මක කිරීමේ කටයුතු සම්බන්ධිකරණය හා ප්‍රගති සමාලෝචන කටයුතු සඳහා ඒකකයක් ජ්‍යෙෂ්ඨ අමාත්‍ය කාර්යාලයේ ස්ථාපනය කර තිබෙන අතර මෙය ක්‍රියාත්මකවීමේ දී සියලු අමාත්‍යාංශ හා අදාළ ආයතනවල සහයෝගය ලබාදිය යුතුවේ.මානව සම්පත රටේ වටිනාම වත්කම බවට අදාළ සියලුදෙනාට නව ආකල්පයක් ඇති කිරීම සඳහා මේ ප්‍රතිපත්තිය සම්පාදනය කර ඇත.ජාතික මානව සම්පත හා සේවා නියුක්ති ප්‍රතිපත්තියට ද්විත්ව කාර්යක්වේ එනම් රටේ මානව සම්පත් සංවර්ධනය කර ආර්ථික සුබසිද්ධියට පූර්ණ ලෙස දායක කරවීම සහ සෑම සේවකයකුටම තෘප්තිමත් ජීවිතයක් ගත කිරීම සඳහා අවශ්‍ය අවස්ථාව සහතික කිරීමට ප්‍රධාන අංශ දහනවයක් මෙම ප්‍රතිපත්තිය මගින් හඳුනාගෙන ඇති අතර එම ප්‍රධාන ප්‍රතිපත්ති අංශ ක්‍රියාත්මක කිරීමෙහිලා ක්‍රමෝපායන් සකස් කිරීම සඳහා ව්‍යාපෘති පහක් යටතේ සංවිධාන කර ඇත.